George W. Bush

George Walker Bush  (George W. Bush [džoodž dablju buš] (nime lühivorm, mis eristab teda isast (George H. W. Bushist); sündinud 6. juulil 1946 New Havenis Connecticuti osariigis) on Ameerika Ühendriikide poliitik, kes oli aastatel 1995–2000 46. Texase osariigi kuberner ja aastatel 2001–2009 Ameerika Ühendriikide 43. president. Ta astus presidendiametisse 20. jaanuaril 2001 ning valiti 2004. aastal teiseks ametiajaks, mis lõppes 20. jaanuaril 2009, kui ametisse vannutati Barack Obama.

Bushi isa George H. W. Bush oli USA 41. president. George W. Bush on teine USA president, kes on USA presidendi poeg (esimene oli USA 6. president John Quincy Adams, kes oli USA 2. presidendi John Adamsi poeg). 

Bush kuulutas pärast 2001. aasta 11. septembri terrorirünnakuid välja terrorismivastase sõja ning käskis sama aasta oktoobris riigi relvajõududel tungida Afganistani, kukutada seal võimult Ţālebān ja tabada Usāmah ibn Lādin. 2003. aasta märtsis sai ta kongressilt mandaadi invasiooniks Iraaki, väites, et viimane oli rikkunud ÜRO Julgeolekunõukogu resolutsiooni 1441.

George W. Bush oli esimene USA president, kes külastas oma ametiajal Eestit (2006. aastal).

 Isiklikku 
George W. Bush abiellus 5. novembril 1977 Laura Bushiga. Neil on kaksikud Barbara ja Jenna.

Tunnustus
2005 – Kolme Tähe orden 
2012 – Maarjamaa Risti I klassi teenetemärk"President Ilves annab teenetemärgi taas 99 inimesele" postimees.ee, 1. veebruar 2012

 Kriitika 
pisi|President George W. Bush pidamas 11. septembril 2001 Emma E. Bookeri algkoolis riikliku pöördumist, kus ta rääkis Ameerika Ühendriike tabanud terrorirünnakutest
pisi|George W. Bush ja Toomas Hendrik Ilves 2006. aastal Tallinnas. (Välisministeeriumi foto)
George W. Bush ignoreeris korduvaid tõsiseid hoiatusi vahetult enne 11. septembri terrorirünnakuid. Arvatakse, et tegutsemise korral oleks saanud terrorirünnaku ära hoidaKurt Eichenwald (10. september 2012). "The Deafness Before the Storm". New York Times.

Lisaks kritiseeritakse Georg W. Bushi Iraagi põhjendamatus ründamises, kuna enne sõja algust puudusid vettpidavad tõendid massihävitusrelvade olemasolust ja Iraagi toetusest al-QaedaleMassimo Calabresi (14. september 2002). "Exclusive: Scott Ritter in His Own Words". Times U.S.R. Jeffrey Smith (6. aprill 2007). "Hussein's Prewar Ties To Al-Qaeda Discounted". The Washington Post.

Tema ametiajal halvenes tunduvalt rahvusvaheline avalik arvamus USA suhtes, eriti ÜhendkuningriigisStand up to US, voters tell Blair, Prantsusmaal, Lõuna-Koreas, Kanadas ja Austraalias,America’s Image Slips, But Allies Share U.S. Concerns Over Iran, Hamas mis taastus alles tema järeltulija, Obama ametiajal. Ühendkuningriigis toimusid tema visiitide ajal tihti meeleavaldused.Thousands protest against BushProtesters greet Bush's UK visit Täna peavad ajaloolased teda üheks halvimaks riigi presidendiks.Historians Rank George W. Bush Among Worst Presidents

Viited

 Välislingid 



  George W. Bush: inimestel on õigus tõde teada, Postimees, 12. november 2008
  Bush õigustas oma otsuseid Postimees, 12. jaanuar 2009
 George W. Bush: Mis ma valesti tegin? Mida õigesti? EPL, 15. jaanuar 2009
 Kadri Liik. Bush kahjustas USA reputatsiooni maailmas EPL, 14. jaanuar 2009
 Hendrik Vosman.  Bush valmistub hommikukohviks Lauraga Postimees, 17. jaanuar 2009
 Heiki Suurkask. Kas eestlastel on põhjust Bushi taga igatsema jääda? EPL, 20. jaanuar 2009
 Aadu Hiietamm. George W. Bush õpib elama pensionärina Õhtuleht, 17. veebruar 2009 

Kategooria:Ameerika Ühendriikide presidendid
Kategooria:Maarjamaa Risti I klassi teenetemärgi kavalerid
Kategooria:Kolme Tähe ordeni kavalerid
Kategooria:Texase kubernerid
Kategooria:Sündinud 1946